Številka: 01000-4/2020/6

Datum: 28. 3. 2021

Na podlagi šestega odstavka 21. člena Zakona o Vladi Republike Slovenije (Uradni list RS,
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 67. redni seji dne 28. 3. 2021 pod točko 13 sprejela naslednji

S K L E P :

1. Vlada Republike Slovenije za zajezitev širjenja tretjega vala epidemije COVID-19 nalaga predstojnikom organov državne uprave, da upoštevaje vrsto in naravo nalog organa v obdobju od vključno 1. aprila 2020 do vključno 11. aprila 2021 zagotovijo, da bo na delovnih mestih prisotnih največ 20 odstotkov javnih uslužbencev.

1. Vlada Republike Slovenije priporoča, da javni uslužbenci, pri katerih delovni proces ne omogoča izvajanja delovnih nalog od doma, koristijo letni dopust ali presežek ur. Javne uslužbence, ki v tem obdobju ne bodo izrabili letnega dopusta ali morebitne druge upravičene odsotnosti, se napoti na čakanje na delo doma s pravico do nadomestila plače, kot jo določa zakon.
2. Vlada Republike Slovenije nalaga ministrstvom, da s tem sklepom seznanijo delodajalce v javnem sektorju iz svoje pristojnosti ter jim v okvirih, ki jih omogoča delovni proces, priporočajo enako ravnanje.

Mag. Janja Garvas Hočevar

vršilka dolžnosti generalnega sekretarja

Prejmejo:

* ministrstva
* vladne službe
* upravne enote
* organi v sestavi ministrstev